Moch Nursyahid Purnomo, kaping pisan sekolah ana ing SD Kalangan I, Pajangan, Daramukti, Tuban, Jawa Wétan, lulus taun 1962. Banjur dhèwèké pindhah saka Tuban lan nerusaké sekolah ing Sala, yaiku SMP IX Surakarta, lulus taun 1965. Rampung SMP, banjur sekolah ana ing SMA V  Surakarta. Sakwisé rampung sekolah, dhèwèké nerusaké ana ing Pendhidhikan Guru Sekolah Lanjutan Pertama (PGSLP) II Surakarta, Jurusan Basa Indhonésia, lulus taun 1969. Wiwit taun 1972, Moch Nursyahid Purnomo ditampa kerja ana ing ASKI (saiki STSI) bagian administrasi (nganti saiki). Dhèwèké uga tau kuliah ana ing Institut Jurnalistik Pusat ing Surakarta, nanging ora nganti rampung.